Husordensregler

Samtlige leietakere, og de som leietakerne gir adgang til leieobjektet er underlagt de samme husordensreglene.

Leietaker holdes ansvarlig for brudd på husordensreglene utført av besøkende, gjester eller andre som leietaker har gitt tilgang eller som er der som følge av noe leietaker har initiert til.

Utleier kan fastsette vanlige ordensregler og andre rimelige påbud som skal sikre god husorden etter Husleieloven § 5-2.

Vesentlig eller gjentagende brudd på husordensreglene anses som brudd på leiekontrakten og kan medføre oppsigelse og i de mest alvorlige tilfellene heving av leiekontrakten.

### Støy

Det skal være ro og orden i leieobjektet og ellers mellom kl 23:00 og 07:00.

Fester skal varsles skriftlig til de andre beboerne i god tid på forhånd, og det forventes at festen avsluttes eller flyttes kl 23:00.

Hyppig festing anses som mislighold av leiekontrakten.

Det skal være ro og orden på helligdager.

### Husdyr

A1: Husdyr er forbudt

A2: Husdyr må godkjennes av utleier

A3: Enkelte husdyr som ikke er til ulempe for utleier tillates. Hvis dyreholdet anses som en ulempe for utleier er det forbudt.

Dersom ulovlig dyrehold forekommer holdes leietaker økonomisk ansvarlig for eventuelle skader dyret påfører leieobjektet med tilhørende innbo.

### Røyking

A1: Røyking er forbudt både inne og utenfor leieobjektet

A2: Røyking er forbudt inne i leieobjektet.

A3: Røyking skal kun skje utenfor leieobjektet, og det er totalforbud mot å røyke inne i leieobjektet.

Dersom røyking forekommer i strid med forbudet holdes leietaker økonomisk ansvarlig for å kvittes med lukten.

### Ytre orden

##### Grill

A1: Forbud mot grilling

A2: Forbud mot grill med unntak av gass eller elektrisk.

##### Avfallshåndtering

Leietaker forplikter seg å sette seg godt inn i, og følge reglene for avfallshåndtering som gjelder i den aktuelle kommunen.

##### Gjenstander

Uteplassen, inngangsareal, trappeoppgang, korridorer, felles kjeller og loftsarealer skal holdes fri for barnevogner, sykler, biler, motorsykler, moped, andre sportsartikler eller annet innbo.

Dersom bestemmelsen om gjenstander i husordensreglene brytes og utleier må fjerne den aktuelle gjenstanden vil leietaker bli holdt økonomisk ansvarlig for dette og vil motta regning for bortkjørelsen.

*Ta bort det som ikke er relevant for deg og ditt leieobjekt.*

##### Parkering

A1: Forbud mot parkering av bil, motorsykkel, moped

A2: Parkering skal kun skje på anvist plass.

##### Vedlikehold

*Tilpass denne basert på hvilke valg du har tatt over*

Forsøpling av papir, sigarettstumper, snus, tyggis og annet som kan virke sjenerende er forbudt.

Alle husdyr skal holdes i bånd på eiendommen og ekskrementer skal fjernes umiddelbart. Hussdyr skal ikke sjenere naboer.

### Indre orden

##### Vedlikehold

*Fjern det som ikke er relevant for deg.*

Leietaker plikter å vedlikeholde dørlåser, kraner, toalett, elektroniske kontakter og brytere, varmtvannsbeholdere og inventar og utstyr i leieobjektet som ikke er en del av den faste eiendommen.

Leietaker plikter også å foreta nødvendig funksjonskontroll, rengjøring, batteriskift, testing og lignende av røykvarsler, brannslukningsapparat og sluk- og vannlåser på badet og/eller kjøkkenet.

##### Forandringer i leieobjektet

*Fjern det som ikke er relevant for deg.*

Leietaker kan ikke foreta forandringer i leieobjektet eller på eiendommen for øvrig uten utleiers samtykke.

Spikring i vegger, dører og karmer er ikke tillatt.

Opphengning av bilder, hyller og gardinstenger mv. må søkes og godkjennes av utleier.

Dersom leietaker bryter disse reglene plikter de å sette leieobjektet tilbake i den stand det var da leietaker overtok leieobjektet.